{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - PRIJEDLOG PRAVILNIKA O SPALJIVANJU I SUSPALJIVANJU OTPADA"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Ured pučke pravobraniteljice","PRAVILNIK","u svojstvu opunomoćenice Hrvatskog sabora za zaštitu i promicanje ljudskih prava i sloboda utvrđenih Ustavom i međunarodnim dokumentima, temeljem čl. 15. Zakona o pučkom pravobranitelju (NN 76/12) (dalje: ZoPP), pučka pravobraniteljica daje mišljenje na Prijedlog Pravilnika o spaljivanju i suspaljivanju otpada (dalje: Prijedlog) iz e-savjetovanja otvorenog od 11. svibnja do 10. lipnja 2023. godine. \nGodišnja izvješća pučke pravobraniteljice Hrvatskom saboru od 2013. godine sadrže poglavlje o pravu na zdrav život i zdrav okoliš, a u veljači 2021. je temeljem ovlasti iz čl. 16. st. 2. ZoPP podneseno i posebno Izvješće o pravu na zdrav život i klimatskim promjenama u Republici Hrvatskoj (2013.-2020.), koje je od strane Hrvatskog sabora prihvaćeno u lipnju 2021. godine. \nU izvješćima dajemo preporuke tijelima iz čl. 4. ZoPP-a u cilju unapređenja sustava zaštite okoliša i gospodarenja otpadom u Republici Hrvatskoj, a utemeljene su na saznanjima iz ispitnih postupaka koje vodimo po zaprimljenim pritužbama građana i građanskih inicijativa te ispitnih postupaka koje smo pokrenuli na vlastitu inicijativu. \nDali smo mišljenje na Prijedlog Plana gospodarenja otpadom Republike Hrvatske za razdoblje 2023. - 2028. godine iz e-savjetovanja otvorenog od 27. veljače do 30. ožujka 2023. godine, kao i na Nacrt Plana gospodarenja otpadom RH od 2016. do 2022. godine koji je bio u e-savjetovanju u 2016. godini te na Prijedlog Plana gospodarenja otpadom Republike Hrvatske za razdoblje 2017.-2022. godine - Revizija za razdoblje 2022. godine koji je bio u e-savjetovanju krajem 2021. godine. \nU Prijedlogu je vidljivo da stupanjem na snagu novog Pravilnika prestaje važiti Pravilnik o termičkoj obradi otpada (NN 75/16) koji je donesen na temelju čl. 105. Zakona o održivom gospodarenju otpadom (NN 94/13) i kojim su u čl. 1. propisani način i uvjeti rada, uvjeti za početak i prekid rada postrojenja za spaljivanje i suspaljivanje, način ulazne kontrole otpada, način zaštite zraka, tla i voda te način gospodarenja ostatnim otpadom u postrojenju za spaljivanje i suspaljivanje otpada i posebni uvjeti za ostale postupke termičke obrade otpada.\nU odnosu na važeći Pravilnik, Prijedlog se donosi na temelju čl. 41. st. 2. Zakona o gospodarenju otpadom (NN 84/21), te čl. 38. st. 3. Zakona o sustavu državne uprave (NN 66/19) i njime se u čl. 1. propisuje način rada, uključujući pokretanje i prekidanja rada postrojenja za spaljivanje odnosno suspaljivanje otpada, kontrola ulaznog otpada, te gospodarenje otpadom koji nastaje u postrojenju za spaljivanje i suspaljivanje otpada, no ne navodi se i način zaštite zraka, tla i voda niti posebni uvjeti za ostale postupke termičke obrade otpada. \nNadalje, u važećem Pravilniku postoji dio IV. NAČIN ZAŠTITE ZRAKA, TLA I VODA U POSTROJENJU ZA SPALJIVANJE I SUSPALJIVANJE OTPADA uz čl. 12. kojim je propisano da postrojenja za spaljivanje ili suspaljivanje otpada moraju udovoljavati svim posebnim propisima o zaštiti svih sastavnica okoliša, uključujući i sve obveze mjerenja, kontrole mjernih uređaja, zapisivanja, izvješćivanja i čuvanja zapisa kako bi se poštivali svi uvjeti rada postrojenja koji u Prijedlogu nisu eksplicitno istaknuti, već se odredbe vezano uz zaštitu zraka, tla i voda navode se u čl. 6., 7. i 8. Prijedloga, dok se posebni uvjeti ne navode. \nBudući da je Prijedlogom, kao i važećim Pravilnikom, u hrvatsko zakonodavstvo preuzeta Direktiva 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprječavanje i kontrola onečišćenja) (Tekst značajan za EGP) (SL L 334, 17. 12. 2010.), potrebnim smatramo u samom članku 1. Prijedloga navesti da se istim propisuje i način zaštite zraka, tla i voda, kako bi se ukazalo na važnost zaštite ovih sastavnica okoliša prilikom obavljanja djelatnosti propisanih Prijedlogom. \nNadalje, člankom 8. stavkom 1. točkom 1. Prijedloga propisano je da je operater dužan „poduzeti sve mjere opreza u svezi isporuke i prihvata pošiljke otpada namijenjene spaljivanju odnosno suspaljivanju, kako bi spriječio ili što je moguće više ograničio onečišćenje zraka, tla, površinskih i podzemnih voda, kao i druge negativne učinke na okoliš, neugodu uzrokovanu mirisom i bukom, te izravne rizike za zdravlje ljudi.“ \nSmatramo da je navedena formulacija kojom se operatoru omogućuje da „što je moguće više ograniči onečišćenje“ suviše arbitrarno postavljena te predstavlja potencijalnu ugrozu za zrak, tlo, površinske i podzemne vode te zdravlje ljudi. Stoga predlažemo navedenu formulaciju izostaviti iz odredbe čl.8. st.1. t.1. Prijedloga. \nUjedno smatramo korisnim u Prijedlog dodati odredbu kojom se propisuje da postrojenja za spaljivanje ili suspaljivanje otpada moraju udovoljavati svim posebnim propisima o zaštiti svih sastavnica okoliša, uključujući i sve obveze mjerenja, kontrole mjernih uređaja, zapisivanja, izvješćivanja i čuvanja zapisa kako bi se poštivali svi uvjeti rada postrojenja, a kako je to propisano i trenutno važećom Pravilnikom o termičkoj obradi otpada.\nNadalje, ukazujemo na nedovoljno uređenu odredbu čl. 9.st.4. u Prijedlogu u kojoj stoji da će tijelo koje je izdalo dozvolu za gospodarenje otpadom po potrebi preispitati dozvolu za gospodarenje otpadom za obavljanje postupka R 1 ili D 10, te će ju izmijeniti i/ili  dopuniti sukladno čl. 30. st.7. Zakona. Međutim, čl. 30. st. 7. Zakona o gospodarenju otpadom propisuje da će tijelo koje je izdalo dozvolu za gospodarenje otpadom, neovisno o roku iz st. 3. ovoga članka, preispitati po službenoj dužnosti te po potrebi posebnim rješenjem izmijeniti/ili dopuniti dozvolu za gospodarenje otpadom radi usklađenja uvjeta iz dozvole s europskim ili međunarodnim propisima, ovim Zakonom i podzakonskim aktima koji su doneseni temeljem ovoga Zakona. \nStoga predlažemo da se čl. 9.st.4.  Prijedloga uskladi s čl. 30. st. 7. Zakona o gospodarenju otpadom, obzirom da iz predloženih odredbi nije jasno kada nastupa potreba preispitivanja dozvole za gospodarenje otpadom. \nU konačnici, radi boljeg razumijevanja pojedinih odredbi Prijedloga, kojim se propisuje za okoliš i zdravlje ljudi potencijalno rizična djelatnost, smatramo korisnim uz odredbe Prijedloga dostaviti i njihovo obrazloženje. Obrazloženja prijedloga zakona, ali i drugih propisa, trebaju pomoći boljem razumijevanju razloga i ciljeva njihovog donošenja te očekivanih učinaka, kao i otkloniti eventualne dvojbe oko primjene pojedinih odredbi, što ima dugoročno pozitivne učinke na njihovu ujednačenu primjenu. \nMolimo da se dano mišljenje uzme u obzir u daljnjem postupku donošenja Pravilnika o spaljivanju i suspaljivanju otpada."]
[2,"ZELJKO ILIC","PRAVILNIK","Zbog neupitne emisije štetnih tvari i ostatnih opasnih tvari, kao i zbog predviđenih mogućih incidenata i emisija štetnih tvari iznad graničnih opasnih vrijednosti, nebi smo smjeli na teritoriju RH graditi dodatne takve pogone. \nUkoliko se po posebnim uvjetima izda dozvola za gradnju, pogon za spaljivanje i suspaljivanje otpada se mora izmjestiti na udaljenost najmanje 25 km (dvadeset i pet kilometara) od granice naseljenog područja koje se koristi za stanovanje."]
[3,"Ured pučke pravobraniteljice","PRAVILNIK,\nČlanak 1.","U odnosu na važeći Pravilnik, Prijedlog se donosi na temelju čl. 41. st. 2. Zakona o gospodarenju otpadom (NN 84/21), te čl. 38. st. 3. Zakona o sustavu državne uprave (NN 66/19) i njime se u čl. 1. propisuje način rada, uključujući pokretanje i prekidanja rada postrojenja za spaljivanje odnosno suspaljivanje otpada, kontrola ulaznog otpada, te gospodarenje otpadom koji nastaje u postrojenju za spaljivanje i suspaljivanje otpada, no ne navodi se i način zaštite zraka, tla i voda niti posebni uvjeti za ostale postupke termičke obrade otpada. \nNadalje, u važećem Pravilniku postoji dio IV. NAČIN ZAŠTITE ZRAKA, TLA I VODA U POSTROJENJU ZA SPALJIVANJE I SUSPALJIVANJE OTPADA uz čl. 12. kojim je propisano da postrojenja za spaljivanje ili suspaljivanje otpada moraju udovoljavati svim posebnim propisima o zaštiti svih sastavnica okoliša, uključujući i sve obveze mjerenja, kontrole mjernih uređaja, zapisivanja, izvješćivanja i čuvanja zapisa kako bi se poštivali svi uvjeti rada postrojenja koji u Prijedlogu nisu eksplicitno istaknuti, već se odredbe vezano uz zaštitu zraka, tla i voda navode se u čl. 6., 7. i 8. Prijedloga, dok se posebni uvjeti ne navode. \nBudući da je Prijedlogom, kao i važećim Pravilnikom, u hrvatsko zakonodavstvo preuzeta Direktiva 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprječavanje i kontrola onečišćenja) (Tekst značajan za EGP) (SL L 334, 17. 12. 2010.), potrebnim smatramo u samom članku 1. Prijedloga navesti da se istim propisuje i način zaštite zraka, tla i voda, kako bi se ukazalo na važnost zaštite ovih sastavnica okoliša prilikom obavljanja djelatnosti propisanih Prijedlogom."]
[4,"ZIJAH MAHMUTSPAHIĆ","PRAVILNIK,\nObveze operatera","Čl.7. stv.11, predlažem da se umjesto neodređenog, dekontekstualiziranog, izraza \"šljaka i pepeo\", na istom mjestu u tekstu, koristi izraz koji bi bio vezan sa utvrđenim pojmom iz čl.4., naime, da se koristi izraz \"kruti ostatni otpad\" u odgovarajućem licu."]
[5,"Ured pučke pravobraniteljice","Obveze operatera,\nČlanak 8.","Člankom 8. stavkom 1. točkom 1. Prijedloga propisano je da je operater dužan „poduzeti sve mjere opreza u svezi isporuke i prihvata pošiljke otpada namijenjene spaljivanju odnosno suspaljivanju, kako bi spriječio ili što je moguće više ograničio onečišćenje zraka, tla, površinskih i podzemnih voda, kao i druge negativne učinke na okoliš, neugodu uzrokovanu mirisom i bukom, te izravne rizike za zdravlje ljudi.“ \nSmatramo da je navedena formulacija kojom se operatoru omogućuje da „što je moguće više ograniči onečišćenje“ suviše arbitrarno postavljena te predstavlja potencijalnu ugrozu za zrak, tlo, površinske i podzemne vode te zdravlje ljudi. Stoga predlažemo navedenu formulaciju izostaviti iz odredbe čl.8. st.1. t.1. Prijedloga. \nUjedno smatramo korisnim u Prijedlog dodati odredbu kojom se propisuje da postrojenja za spaljivanje ili suspaljivanje otpada moraju udovoljavati svim posebnim propisima o zaštiti svih sastavnica okoliša, uključujući i sve obveze mjerenja, kontrole mjernih uređaja, zapisivanja, izvješćivanja i čuvanja zapisa kako bi se poštivali svi uvjeti rada postrojenja, a kako je to propisano i trenutno važećom Pravilnikom o termičkoj obradi otpada."]
[6,"Ured pučke pravobraniteljice","Informacije o postrojenjima za spaljivanje i postrojenjima za suspaljivanje otpada,\nČlanak 9.","Ukazujemo na nedovoljno uređenu odredbu čl. 9.st.4. u Prijedlogu u kojoj stoji da će tijelo koje je izdalo dozvolu za gospodarenje otpadom po potrebi preispitati dozvolu za gospodarenje otpadom za obavljanje postupka R 1 ili D 10, te će ju izmijeniti i/ili  dopuniti sukladno čl. 30. st.7. Zakona. Međutim, čl. 30. st. 7. Zakona o gospodarenju otpadom propisuje da će tijelo koje je izdalo dozvolu za gospodarenje otpadom, neovisno o roku iz st. 3. ovoga članka, preispitati po službenoj dužnosti te po potrebi posebnim rješenjem izmijeniti/ili dopuniti dozvolu za gospodarenje otpadom radi usklađenja uvjeta iz dozvole s europskim ili međunarodnim propisima, ovim Zakonom i podzakonskim aktima koji su doneseni temeljem ovoga Zakona. \nStoga predlažemo da se čl. 9.st.4.  Prijedloga uskladi s čl. 30. st. 7. Zakona o gospodarenju otpadom, obzirom da iz predloženih odredbi nije jasno kada nastupa potreba preispitivanja dozvole za gospodarenje otpadom."]
[7,"VESNA PETROVIĆ","Informacije o postrojenjima za spaljivanje i postrojenjima za suspaljivanje otpada,\nČlanak 9.","Stavak 3. članka 9. je nejasan. Što se javno obajavljuje, ako je postrojenje kapaciteta manjeg od 2 t/h, a šta ako je veće od 2 t/h?"]